Emilio Salaberria Martuteneko espetxera ekarriko dute - Amasa-villabona - Tolosaldeko ataria\nEmilio Salaberria Martuteneko espetxera ekarriko dute\nTolosaldeko Ataria 2020-11-20 21:26\nSalaberriaren espetxeratzea salatzeko eginiko elkarretaratzea\nEspainiako Espetxe Erakundeek jakinarazi dutenez, beste bost euskal preso Euskal Herri inguruan dauden espetxeetara mugituko dituzte, eta beste bat Euskal Herriratu egingo dute. Salaberria billabonatarra da Dueñastik (Espainia, 310 kilometro) Donostiako Martuteneko kartzelara ekarriko dutena; hirugarren gradua ere eman diote.\nGregario Vicario Setien eta Zigor Bravo Saez de Urabain Burgosko espetxera eramango dituzte (Espainia, 215 kilometro). Vicario Topasen zegoen (Espainia, 460 kilometro), eta Bravo Curtisen (Galizia, 600 kilometro). Egoitz Coto Granadatik (Andaluzia, 855 kilometro) El Duesora mugituko dute (Kantabria, Espainia, 170 kilometro). Aitor Olaizola, berriz, Cacerestik (Espainia, 660 kilometro) Dueñasera (Espainia, 310 kilometro). Angel Lopez Anta presoa, azkenik, Algeciraseko espetxetik (Andaluzia, Espainia, 1.100 kilometro) Leongora mugituko dute (Espainia, 370 kilometro).\nGuztiak dira EPPK-ko presoak, eta denak daude espetxean ETAko kide izatea leporatuta hainbat delitu egiteagatik. Espetxe Erakundeek jakinarazi dute egindako mina aitortu dutela eta indarkeriari uko egin diotela.


Abanto-Zierbenako Udala - Abanto Zierbenako Udalak 12,3 milioi kudeatuko ditu 2017rako\nAbanto Zierbenako Udalak 12,3 milioi kudeatuko ditu 2017rako\nOgasuna | Prentsa oharrak | Aurrekontuak\nAbanto Zierbenako Udalak 12.309.084,15 euroko aurrekontu finkatua kudeatuko du 2017an, eta aurreko ekitaldiaren aldean % 3,99ko gorakada txikia baina garrantzitsua izango du.\nKontuak aurrera irten dira EAJ gobernu-taldearen aldeko botoekin (7), eta EH Bildu (2), PSE-EE-PSOE (2) eta HAZI-INDAZ (2) taldeen kontrako botoekin. Kontrako botoa eman duten taldeen argudioak askotarikoak izan dira.\nHitz egiteko eta lanerako espazioak sortu dira EAJren gobernu-taldearen ekimenez, EH Bildu eta PSErekin batera, eta, nahiz eta bi kasuetan erritmoak desberdinak izan diren eta botoa kontrakoa izan den, jarrerak hurbildu dituzte zenbait mailatan. Gobernu-taldean bide horretatik sakontzen eta lan egiten jarraituko dugu, betiere Abanto Zierbenaren ongizatean oinarrituta.\n2017rako udal-aurrekontuek “gizarte-izaera” markatua dute, eta, horietan, Abanto Zierbenako enplegua eta garapen sozioekonomikoa sustatzen dira. Horrela, aurrekontuek % 8,15eko hazkundea dakarte iazko aurrekontuen aldean, enpleguaren sustapenari, garapen ekonomikoari eta ekintzailetzari dagozkien partidetan; alegia, 318.515,28 eurokoa.\n“Aurrekontu hauek ere prestakuntza, zuzeneko udal-enpleguaren eskaintzak, ekintzaileentzako sustapena eta enpleguaren aldeko plan osoa jasotzen dituzte, hogeita hamar egitasmo ingururekin, Abanto Zierbenan enplegua lortzeko aukerak hobetzeko. Ekitaldi honetarako nobedadea da martxan jarriko dela berrikuntza-prozesuak direla-eta nabarmenena den udalerriko enpresarentzako sariaren lehen edizioa. Gure helburua da kalitatezko lanpostuak sortzea lurraldearen garapen orekatuaren bidez, jarduera ekonomikoa bultzatuz eta berrikuntzarako laguntza areagotuz, eta kontrataziorako, enplegu-programetarako eta enpresa berriak sortzeko laguntzak indartzea, duten garrantzi ekonomikoa kontuan hartuta. Aurrekontua 197.515 eurokoa izango da. Halaber, beti bezala jarraituko dugu bertoko merkataritza eta enpresa-egitura sustatzen”, esan du Abanto Zierbenako alkate Maite Etxebarriak.\nGizarte-ekintzak, hezkuntzak eta osasunak 2017ko aurrekontu osoaren % 10 hartzen dute.\nEkitaldi honetan, 1.274.000 euro baino gehiago jarriko dira alor horietarako, eta, beraz, aurreko ekitaldiaren aldean gorakada txiki bat izango dute. Horrela, zerbitzu garrantzitsu eta baliagarriei eutsiko zaie: besteak beste, etxeko laguntza-zerbitzuari, gizarte- eta hezkuntza-arloetan esku hartzeko taldeari, mendeko pertsonen gurasoen eta zaintzaileen elkarteei, adinekoen elkarteei eta gizarte-larrialdietarako laguntzei.\nGorakada dela-eta nabarmena den aurrekontuko beste puntu bat euskara ikasteko eta gazteei begirako partida da; % 17 handitu da 2017an, hots, 14.000 eurokoa izango da.\n“Abanto Zierbenako Udalak jarraitzen du euskararen aldeko apustua egiten, eta, horrela, herritarrei beren ikaskuntzan laguntzen die; horretarako, ikasteko beka-kopurua areagotu du. Ez dago modu hoberik, gero eta herri euskaldunagoa nahi dugu eta”, esan du Etxebarriak.\nBerdintasun Arloak 88.600 euroko aurrekontua du; horrek ere gorakada nabarmena izan du. Udalerri berdinzalearen aldeko apustu irmoa egin da, kontuan hartuta % 13,5eko gorakada gertatu dela.\nUdalerrian dauden eraikinak hobetzeko garaia da. Adinekoentzako higiezinek, erretiratuen zentroek besteak beste, partida bat jasoko dute erreformarako eta mantentze-lanetarako, 40.000 eurokoa; halaber, udaleko kirol-instalazioak hobetuko dira, sortu berri den 25.000 euroko partidarekin. 2016an eraldaketa handia izan zuten instalazio horiek; besteak beste, Gallartako kiroldegiko gimnasioa oso-osorik berritu zen.\nEra berean, gorakada garrantzitsua gertatu da ingurumenerako partidetan, % 38,26koa. Partida horietan jaso dira energia jasangarrirako ekintza-planen jarduketak, paisaia-planaren jarduketak, ingurumen-arloko kanpainak eta tokiko agenda.\nEta, inbertsioen kapituluari dagokionez, 521.400 euroko aurrekontua dugu ekitaldi berri honetarako; gorakada ia % 400ekoa izan da. Honako lan hauek jasotzen ditu: haurrentzako parkeak estaltzea, San Migel futbol-zelaiko belartza hobetzea, landa-auzoak berrurbanizatzea, Las Karreras gunerako Gaztegune berria egitea, pantaila interaktibo gehiago jartzea, energia jasangarrirako jarduketak egitea eta Abanto Zierbenako ikastetxeetarako inbertsioak % 43 inguru handitzea.\nNabarmentzekoa da herritarrek karpen, postontzien eta webgunearen bidez parte hartzeko gauzatu den prozesu garrantzitsua, ia 400 herritarrek parte hartu baitute. Herritarrek, 525 proposamenen bidez, 2017rako kontuekin zer bideri jarraitu adierazi digute.\nAurrekontu sendoak eta kaudimendunak dira, abantoar guztien ongizatea areagotuko dutenak; gastu arruntean, errealistetan eta parte-hartzaileetan oinarritutako aurrekontuak. Guztion iritzia eta ikuspegia jaso dira, eta mahai gainean Udalaren esku dauden aurrekontu onenak jarri dira.\nAbanto Zierbena beti dago herritarrengandik hurbil, oso urrutira heltzeko


Ondarea integraziorako leku - Bizkaiko Hitza\nOndarea integraziorako leku\n21. urtez, Ondarearen Europako Jardunaldiak egingo dira Bizkaian, urrian. ‘Guztion ondarea, denok parte! Ondare irisgarria eta inklusiboa’ lelopean, erdigunean ipiniko dituzte orain arte ondarearen ezagutzatik aparte sentitu ahal izan diren kolektiboak. 50 udalerritan antolatu dituzte jarduerak.\n2021, urriak 01 Albisteak, Bizkaia, Kultura 132\nKultura ondarea komunitateko pertsonen adierazgarria da: geure balioak, sinisteak, ezagutzak eta ohiturak adierazten ditu. Horregatik, guztion eskubidea da kultura ondareaz gozatzea”, ohartarazi du Lorea Bilbao Ibarra Bizkaiko Kultura, Euskara eta Kirol foru diputatuak. Izan ere, gai bat aukeratu ordez, ondarearen nolakotasunari erreparatu diote aurten Europako Ondarearen Jardunaldietan. 21. urtez egingo dira Bizkaian, asteburuan hasi eta urri osoan. Guztion ondarea, denok parte! Ondare irisgarria eta inklusiboa lelopean, dei argia egin nahi izan du Bizkaiko Foru Aldundiak: jardunaldietan parte hartzen duten pertsona, erakunde eta instituzioek markoa zabal dezatela gura du, hartzaile mota gehiagorengana iristeko.\nKultura ondarearen aurkezpenean eta interpretazioan tradizionalki ordezkaritza eskasa izan duten edo baztertuak izan diren taldeekin prozesu inklusiboak egitea sustatu dute. “Leloak ezin hobeto finkatzen du bizipenak eta ikuspegiak elkarri zabaltzeko eta denontzako moduko programa gozatzeko esparrua, pertsonak erdigunean jarrita”.\nGuztira, 214 kultura proposamen eskainiko dituzte herrialde historikoan barrena: bisitak, ibilbide eta ibilaldi gidatuak, tailerrak, hitzaldiak, mahai inguruak, topaketak, ipuin kontaketak, erakusketak, kontzertuak, bideo forumak eta beste antolatu dituzte. 50 udalerri eta ehun erakunde eta kultur elkartek baino gehiagok osatu dute aurtengo egitaraua. Aipatutako ehundik gora eragile horiei, aurten beste 53 gizarte kolektibo batu zaizkie. “Guztien laguntza funtsezkoa izan da jarduerak diseinatzeko prozesuan”, zehaztu du Bilbao diputatuak. Besteak beste, ONCE fundazioak, Gorabidek, Fekoorrek, Andra Mari Zentro Okupazionalak, Argiak, Sindrome de Down fundazioak eta bestek egin dituzte proposamenak.\nEsaterako, Fekoor elbarrien eta ezinduen elkarteen Bizkaiko koordinakundeak antolatutako bisitetan, Leioan, Lamiakoko historiaren berri emango dute, irudimena sustatuz. Nor izan zen Maximo Agirre? Athleticen Lamiakon jokatu zuen? Aireportu bat egon zen inguruan? Laminarik? Galdera horiei erantzuten saiatuko dira ibilbidean. Geldialdiak egingo dituzte, jazotako gertaera historikoak azaltzeko, erliebedun irudiekin eta keinu hizkuntzaren bidez. Urriaren 9an eta 16an izango da horretarako aukera.\nMuseoek ere erantzun diote tailer eta bisita irisgarri eta inklusiboak sortzeko erronkari. Horretarako, lankidetzan aritu dira elkarteekin. Berbarako, Abanton, Euskal Herriko Meatzaritzaren Museoan bisita gidatu egokituak eskainiko dituzte, ADIZMI aniztasun funtzionala dutenen aldeko Ezkerraldeko elkartekoek lagunduta; urriaren 23an izango da. Santurtziko Itsas Museoko interpretazio zentroak ere bisita gidatu eta antzeztuen bidez erakutsiko du herriko marinelen historia; hori ere, urriaren 23an. Bilboko Arkeologia Museoak, berriz, errealitate birtuala erabiliko du museoa erakusteko, urriaren 16an; Ikusmenaren Mundu Eguna ere gogoratuko dute, eta ikusmen urritasuna dutenek parte hartzeko moduko bisita prestatu dute.\nBilbaoren esanetan, “iradokizun originalak aurkitu daitezke egitarauan”. Adibidez, Zallako topaketa gastronomikoa begiak itxita egingo da: Bizkaiko txakolina dastatuko dute urriaren 30ean. Gamiz-Fikan, urriaren 23an, Burdin Hesiko Eperlanda I metrailadore asentura egingo den bisitan, eskuekin ukitu ahal izango dira aztarna arkeologikoak. Helburua da bakoitzak ahal duen zentzumena erabiltzea dena delako ondarea ezagutzeko.\nBaina inklusioa ez da soilik elbarri edo ezinduena izango. Bestelako kulturena ere bai, esaterako. Horregatik, programan jaso dituzte hainbat kulturak eta erlijiok eurenak dituzten jarduerak. Horietako asko kanpoan geratu izan dira orain arteko jardunaldietan. Adibidez, Agiantza elkarteak hainbat jarduera antolatu ditu Bilboko San Luis meatzeetako migrazioaren historiaren bueltan. KOOP SF 24 kultur elkarteak, berriz, bisita gidatuak eskainiko ditu San Frantzisko eta Bilbo Zaharra auzoetako historia kulturarteko ikuspegitik ezagutzeko: urriko hirugarren eta laugarren asteburuetan izango dira, barikutik domekara. Hiriburutik kanpo, Arrigorriagak eta Aulestik migratzaileen oroimena ezagutarazteko topaketak egingo dituzte, hilaren 7an eta 23an, hurrenez hurren. Elorrion, langile auzoetan bisita gidatuak egingo dituzte industria ondarearen eraldaketa zein izan den bertatik bertara ikusteko, urriaren 16an eta 17an.\nKulturartekotasunera gerturatzeko beste bideetako bat gastronomia izango da. Urduñan, amazig herriaren eta arabiarren tearen zeremonietan parte hartzeko aukera egongo da, urriaren 9an; urriaren 23an, Bilbon, txinatarren te zeremonia eta ijito herriak kafearekin duen lotura erakutsiko dira. Lekeitioko kultur elkarteek topaketa gastronomikoa antolatu dute urriaren 30erako, hainbat herrialdetako errezetak ezagutarazteko. Beste herrialde batzuetako musikak eta dantzak plazaratuko dituzte Urduñako eta Zornotzako kultur etxeetan, urriaren 16an eta 23an. Diman, Txumuluxueta kultur elkartearekin, Antzasti Euskaldunon Etxearekin eta Dima Harrera Herria mugimenduarekin batera, euskal-afrikar topaketa antolatu du udalak, hilaren 23rako. Ahozko tradizioa eta gastronomikoa izango dira protagonista.\nAsko dira euren sorterriko kultura erakutsiko duten bizkaitarrak: Barakaldoko Euskal Eslaviar Elkartearen, Ukraina-Euskadi elkartearen, Ikasketa Txinatarren LuXun Elkartearen, Bilboko Institutu Txinatar Japoniarraren eta Marwa emakume arabiarren elkartearen eta Senmungi senegaldarren elkartearen eskutik, mundu zabaleko kultura, ohitura eta folklorea ezagutzeko aukera egongo da.\nIntegrazioan sakontzeko bide horretan, Bizkaiko LGTBI komunitatearen historia ere ezagutaraziko dute aurtengo ondarearen jardunaldiek. Bilbo Bizkaia Harro elkarteak bisita gidatu bi egingo ditu Bilbon. Horrez gain, kolektiboarentzako esanahi eta karga sinboliko handia duten espazioak bisitatuko dira.\nGazteen eta nagusien parte hartzea ere bultzatu gura dute, adin guztiek euren tokia izan dezaten jardunaldi hauetan. Belaunaldien arteko tailerrak prestatu dira. Nagusiek dituzten gomuten lekukotzak gazteenekin partekatuko dira, Artzentalesen, Bermeon, Garain, Getxon eta Ugaon egingo diren ekitaldiei esker.\nJardunaldien egitarau osoa ezagutzeko, jo webgune honetara:


ITVs Gipuzkoanas En Lucha - Gipuzkoako IATak Borrokan: "Langileenak ez diren beste interes batzuek eragin dute greba IAT zentroetan"\n"Langileenak ez diren beste interes batzuek eragin dute greba IAT zentroetan"\nTUVRheinland enpresaren ustez, grebak "ez du ez hankarik, ez bururik"; zerbitzu publikoko sektorea denez, oihartzun mediatikoa dauka, "eta beharbada sindikatuen interesek eragin dute".\nXabier Martin 2013-11-19 - 14:11:50\nTUVRheinland Urnieta eta Irungo IAT ibilgailuen azterketa teknikoko langileen grebak bost hilabete egin ditu azaroaren 15ean, eta enpresa zuzendaritzak prentsaren aurrera ateratzea erabaki du, egoerak "erabat kezkatuta" duela esateko, "gidariei eragiten ari zaien kaltearengatik". Alfonso Artola enpresako ordezkaria Urnieta, Irun eta inguruko beste hiru IAT estaziotan datuekin azaldu da prentsaurrekora. Langileen soldatak xehetasunez kontatu ditu. Urnietako estazioan 30 langile daude lanean, eta Irunen 29. Urnietako %90 greban dago, eta langileen erdiak Irunen. Urnieta itxirik dago, eta Irun zabalik, baina langile gutxirekin aspaldian. Greba hasi aurretik baino %60-70 zerbitzu gutxiago egiten dituzte.\n"Greba honek ez du zilegitasunik", bota du Artolak hasi orduko, "enpresari eta erabiltzaileei kalte handia eragiten ari zaileako; langileen lan baldintzetan ez da murrizketarik planteatzen ari", erantsi du. Ez dago erregulazio dosierrik, eta enpresak ez du nahi "lanaldia luzatu edo soldata jaistsi". Grebaren justifikazioa ituna sinatzeko akordio ezak ematen duela dio enpresa zuzendaritzak. Orain bi itun kolektiboren bidez arautzen ditu enpresak baldintzak, batzuei administrazioaren langileena aplikatzen diete (7), eta gainontzekoei ingeniaritzakoa (2013ko abenduaren 31n bukatuko da).\n"Gure langileen lan baldintzak Espainiako IAT guztien artean onenak dira, baita Euskadiko IAT guztien artean ere". Mekaniko buru batek 39.000 euro garbi irabazten ditu urtero, "Lanbide Heziketako trebakuntza daukan pertsona batek". Mekanikari soil batek 37.000 euro, eta administrazioko langile batek 34.000 euro, betiere administraziotik baldin badatoz. Horrelako estatusa dutenak badira TUVRheinland enpresaren IAT estazioetan, lehen zerbitzu hori langile publikoek egiten zutelako. Gehienak, ordea, ez datoz administraziotik, eta 31.000, 28.000 eta 25.000 euro irabazten dute. "Antzinatasuna ere jasotzen dute", kontatu du Artolak. 12 urtetik gorakoa dute gehienek, eta horri esker beste 3.000 euro jasotzen dute batez beste.\n"Soldata hauek benetako egoeratik at daude", dio Artolak, "soldata horiekin ingeniariak kontratatu ditzakegu mekanikari lana egiteko". Lanaldia 1.592 orduko da, "administrazioaren behetik gaude, 1.621ekoa baita han, eta baita gainontzeko IAT gure zentroen lanaldiaren azpitik, 1.700etik gora egiten dutelako haietan". Geroa EPSVari egindako enpresaren ekarpen bat ere badutela esan du IAT enpresaren ordezkariak; "hau ez dago beste inon gure enpresan".\nSei hilabeteko greba\n2009an sei hilabete greba egin zuten langileek, harik 2010ean akordioa sinatu zen arte, %12ko soldata igoerarekin. Akordio hori 2011ko abendura arte luzatu zen, eta ostean lanuzteak hasi ziren berriro 2012ko otsaila aldera. Kontua da 2010eko akordio horrek ez dituela administraziotik eratorritako langileen "arazoa" soluzionatu, enpresak dioenez, eta orain ere akordioa ez dagoela TUVRheinlandek eskaintzen dituen bi proposamenen inguruan.\nLehenean 2010eko akordioa berritzea da, baina langile guztiak ingeniaritza itunean sartuta, hots, administrazioko ituna baztertuz. Beste aldaketa bat ere egin nahi du enpresak, eta garrantzitsua sindikatuen ustez. Ituna urratzeko erreformak ematen dien eskubidearekin du lotura. Enpresak nahi du horrelako kasuetan derrigorrezko arbitratzea egotea Precon (Jaurlaritzaren lan saileko organoan), baina urraketa egin ahal izatea, finean.\nAlfonso Artolak onartu du, hala ere, ingeniaritzako itun sektoriala aurten amaituko dela, eta ez du zehaztu zer gertatuko litzatekeen berrituko ez balitz; ez du esan langileek akaso Espainia mailako itun batean sartu beharko luketela, eta hura ez balego Langilearen Estatutua litzatekeela soldata oinarria emango lukeena. Zuzendaritzaren bigarren proposamena da 2010eko akordioa den bezala sinatzea berriro, baina soldatak "erreferentziazko itunen arabera" erabakitzea. Haiek berritzen diren edo ez diren egoeretara lotuta geratuko lirateke langileen soldatak, beraz.\nAzken finean, TUVRheinlanden ustez, grebak "ez du ez hankarik, ez bururik"; zerbitzu publikoko sektorea denez oihartzun mediatikoa dauka, "eta langileenak ez diren beste interes batzuek eragindakoa da, beharbada sindikatuen interesek". Langileek "hausnartu dezatela" eskatu du zuzendaritzak, "errealitatetik at" daudela ohartzeko eta beraien lan baldintzak "baloratzeko".\nPublicado por Trabajadores de las itv´s de Urnieta e Irún en 18:02\n«esta huelga no tiene justificación» Siguen las m...\n"Langileenak ez diren beste interes batzuek eragin...\nLa concesionaria de las ITV de Urnieta e Irun dice...\nTrabajadores de las Itv de Urnieta e Irún llevan c...\nLa justicia francesa condena al certificador de lo...\nMuñoz: 'Los Presupuestos son una llamada a la dest...\nLos trabajadores de las ITV de Irun y Urnieta llev...


Rancourt-sur-Ornain - Wikipedia, entziklopedia askea.\nRancourt-sur-Ornain Frantziako udalerria da, Meuse departamenduan dagoena, Ekialde Handia eskualdean. 2013an 206 biztanle zituen.\n48° 49′ 33″ N, 4° 54′ 51″ E / 48.8258°N,4.9142°E / 48.8258; 4.9142Koordenatuak: 48° 49′ 33″ N, 4° 54′ 51″ E / 48.8258°N,4.9142°E / 48.8258; 4.9142\nAlliancelles, Bettancourt-la-Longue, Vroil, Contrisson, Remennecourt eta Revigny-sur-Ornain\n191 (2017ko urtarrilaren 1a)\n91 (%47.6) 100 (%52.4)\n2007an Rancourt-sur-Ornain udalerrian erroldatutako biztanleak 206 ziren. Familiak 84 ziren, horien artean 16 pertsona bakarrekoak ziren (12 bakarrik bizi ziren gizonak eta 4 bakarrik bizi ziren emakumeak), 32 seme-alabarik gabeko familiak ziren, 32 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 89 etxebizitza zeuden, 83 familiaren etxebizitza nagusia ziren, 3 bigarren erresidentzia ziren eta 3 hutsik zeuden. 86 etxeak ziren eta 3 apartamentuak ziren. 83 etxebizitza nagusietatik 74 bere jabearen bizilekua ziren, 6 alokairuan okupaturik zeuden eta 3 doan lagata zeuden; 2 etxek bi gela zituzten, 11 etxek hiru zituzten, 21 etxek lau zituzten eta 49 etxek bost zituzten. 61 etxek euren parking plaza propioa zuten azpian. 39 etxetan ibilgailu bat zegoen eta 39 etxetan bat baino gehiago zituzten.\nRancourt-sur-Ornain udalerriko biztanleria-piramidea 2009an .\n2007an lan egiteko adina zuten pertsonak 131 ziren, horien artean 91 aktiboak ziren eta 40 inaktiboak ziren. 91 pertsona aktiboetatik 80 lanean zeuden (47 gizon eta 33 emakume) eta 11 langabezian zeuden (4 gizon eta 7 emakume). 40 pertsona inaktiboetatik 12 erretiraturik zeuden, 16 ikasten zeuden eta 12 "bestelako inaktibo" gisa sailkaturik zeuden.\n2009an Rancourt-sur-Ornain udalerrian 87 unitate fiskal zeuden, 214 pertsonek osaturik. Pertsona bakoitzeko diru-sarrera fiskalaren mediana urteko 15.443 euro zen.\n2007an zeuden 7 komertzioetatik, 1 janari enpresa zen, 3 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen eta 1 higiezinen enpresa zen.\n2000. urtean Rancourt-sur-Ornain udalerrian 8 nekazaritza-ustiategi zeuden, 630 hektarea erabiltzen.\nBettancourt-la-Longue (1,7 km)\nVroil (1,9 km)\nAlliancelles (2,4 km)\nRemennecourt (2,7 km)\nContrisson (4,0 km)\nSermaize-les-Bains (4,3 km)\nVillers-le-Sec (4,5 km)\nAndernay (4,9 km)\nRevigny-sur-Ornain (5,2 km)\nBrabant-le-Roi (5,6 km)\nCharmont (5,9 km)\nNettancourt (6,0 km)\nAzken aldaketa 10 azaroa 2020(e)an, 10:17(e)tan\nOrriaren azken aldaketa: 10 azaroa 2020, 10:17.


Guri buruz - Jiangsu Huanyi Industrial Co., Ltd.\nGure enpresak kalitate handiko konpresako produktu hotz eta beroak ekoizteko konpromisoa hartu du\nJiangsu Huanyi Industrial Co., Ltd. teknologia berrien fabrika da. Konpainiak konpromisoa hartu du gel izotz paketeen produktuak garatzeko, edertasun pertsonalerako / osasuntsuetarako eta mediku / kirol biltegirako / etxeko eguneroko zainketarako terapia beroa eta hotza lasaitzeko 2012tik aurrera.\nErlaxazioa, fisioterapia eta lehen laguntzak hornitzen ditugu bizitzan. Produktuak SGS, FDA, CE, REACH, AZO, PROP65, BSCI ikuskaritza lantegiarekin ziurtatuta daude, LIDL, ALDI, Wal-mart eta Disney-rekin elkarlanean egindako esperientziak ditugu.\nKonpainiak saltzeko produktu ugari ditu, hala nola gel izotz paketea, gel bead maskara, belauneko eskumuturra orkatila gerrian giltza hotz hotz pakete hotzarekin, terapia hotzeko galtzerdiak, belar mikrouhin labea berotzeko alfonbra, izotz poltsa medikoa, oso zabala izan daitekeena.\nhotzeko eta hotzeko konpresio terapia, kirol Osasuna, ama eta haurren zaintzan erabiltzen da, etab. "Etengabeko sorkuntza eta bezeroen gogobetetzea" printzipioari jarraitzen diogu eta bizitza osasuntsua lortzeko prezio lehiakorra eskaintzea espero dugu.\nI + G sail propioa dugu zure kontzeptuaren arabera produktuak pertsonalizatzeko, laser bidezko ebaketa makina forma zehatza bermatzeko, UV inprimaketak kolore anitzeko ereduak egin ditzake, eskuz egindako moldeak zure produktuentzako bizitza iraunkorra egiten du, 120 langilek entregarako erantzuna. Gure helburua kalitate handiko produktuak ematea da, errentagarria, entrega azkarra eta zerbitzu onena lortuz.\nIzotz pakete guztiak prentsarako probak egitera doaz eta auto-ikuskapena paketea baino lehen, PVCan, EVAn, TPUan zigilatutako gel ez toxikoa berotu edo presionatu ondoren isuri daiteke, hori bezeroaren esperientziarako txarra da, gure fabrikak horiek guztiak kontrolpean ditu, erantzuna izotz pakete guztiak.\nGure esportazio kuota\nJiangsu Huanyi Industrial Co., Ltd.-k kalitate handiko konpresako hotz eta bero produktuak ekoizteko konpromisoa hartu du. Konpainia produktuen garapenean, garapenean eta ekoizpenean (prozesu guztia ur araztua zuzenean edan daiteke) eta salmentetan parte hartzen du. Langile tekniko eta salmentako langile guztien lan gogorrarekin, konpainiak kalitate handiko hotz eta bero produktu ugari eman dizkie etxeko eta atzerriko bezeroei.\nGure produktuak mundu osora esportatzen dira, herrialde eta eskualde nagusiak Europan% 40 dira,% 30 Ameriketan,% 15 Japonian eta% 5 Korea eta% 10 beste herrialde edo eskualde batzuetan. kalitate handiko produktuak, prezio egokia, entrega puntuala eta ospe ona. Etxean eta atzerrian bezeroekin elkarlanean aritzea espero dugu. Mundu osoko langile guztien ahaleginarekin, industriako enpresa nagusia bihurtuko gara eta elkarrekin konpresaren industria hotz eta beroaren etorkizun bikaina sortuko dugu!\nBeste herrialde eta eskualde batzuk\nIzan zaitez familiako kidea hemen, liburutegiaz eta fitness instalazioez goza dezakete gure produktuen osasuntsu egoteko!\nOngi etorri urtero gure lantegia edo gure kabina bisitatzera Azoketan eta erakusketetan.\nHitz egin gurekin, terapia bero eta hotzeko izotz paketeen produktuak aurkituko dituzu!